b'\n_START_ARTICLE_\nNiels Lindvig\n_START_PARAGRAPH_\nNiels Lindvig (f\xc3\xb8dt 15. juli 1953) er en dansk journalist og radiov\xc3\xa6rt ansat p\xc3\xa5 DRs P1. Hans stofomr\xc3\xa5der er Nord- og Sydamerika, Storbritannien og Irland._NEWLINE_Han er uddannet fra Danmarks Journalisth\xc3\xb8jskole 1977 og har siden 1982 v\xc3\xa6ret medlem af redaktionen p\xc3\xa5 Udefra og Orientering. Han var studiev\xc3\xa6rt p\xc3\xa5 Orientering S\xc3\xb8ndag, siden programmet  begyndte at sende i 1995 til dets oph\xc3\xb8r i maj 2011._NEWLINE_Niels Lindvig har v\xc3\xa6ret fast p\xc3\xa5 Orientering, hvor han har d\xc3\xa6kket Nord- og Sydamerika, Storbritanien og Irland. Desuden er han fast tilknyttet British Irish Interparliamentary Body siden 1995._NEWLINE_Niels Lindvig blev i september 2014 som den ene af to journalister i DR Nyheder fyret som led i en sparerunde, hvor 101 medarbejdere i DR blev afskediget.Peter Viggo Jakobsen betegnede ham da som "en af de f\xc3\xa5 tilbagev\xc3\xa6rende udenrigskorrespondenter i Danmark, som ikke bare st\xc3\xa5r og l\xc3\xa6ser op fra topm\xc3\xb8deerkl\xc3\xa6ringer, t\xc3\xa6ller bombenedslag, eller som bare stikker mikrofoner op i hovedet p\xc3\xa5 politikerne" og opfordrede til at man genovervejede fyringen._NEWLINE_Niels Lindvig fik stor opbakning fra kolleger og lyttere, bl.a. valgte mange at skrive under p\xc3\xa5 en protest mod fyringen. _NEWLINE_Efter mere end 30 \xc3\xa5r p\xc3\xa5 DR, har han arbejdet for Radio24syv og TV2. _NEWLINE_I 2017 indgik Niels Lindvig forlig med DR om aftr\xc3\xa6delsesvilk\xc3\xa5rene.'